Document ID: 32009R0407

A BIZOTTSÁG 407/2009/EK RENDELETE
(2009. május 14.)
a vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre (1) és különösen annak 19. cikke (3) bekezdésére,
mivel:
(1)
A 338/97/EK rendelet felsorolja azon állat- és növényfajokat, amelyek tekintetében a kereskedelem korlátozott vagy ellenőrzött. Az említett felsorolás magában foglalja a veszélyeztetett vadon élő állat- és növényfajok nemzetközi kereskedelméről szóló egyezmény (a továbbiakban: CITES-egyezmény) függelékeiben megállapított jegyzékeket.
(2)
A CITES-egyezmény III. függeléke Kína kérésére kiegészült a következő fajokkal: Corallium elatius, Corallium japonicum, Corallium konjoi és Corallium secundum.
(3)
A jelenleg a 338/97/EK rendelet mellékletének B. mellékletében szereplő Crax daubentoni, Crax globulosa, Crax rubra, Ortalis vetula, Pauxi pauxi, Penelopina nigra, Arborophila campbelli, Arborophila charltonii, Lophura erythrophthalma, Lophura ignita, Semnornis ramphastinus, Baillonius bailloni, Pteroglossus castanotis, Ramphastos dicolorus és Selenidera maculirostris nem tárgya olyan mértékben a nemzetközi kereskedelemnek, amely ne lenne megfelelő fennmaradásuk szempontjából, de Kolumbia, Costa Rica, Guatemala, Honduras, Malajzia és Argentína kérésére mégis szerepelnek az egyezmény III. mellékletében, ezért indokolt őket áthelyezni a 338/97/EK rendelet mellékletének B. mellékletéből a C. mellékletébe.
(4)
A Phyllomedusa sauvagii, Leptodactylus laticeps, Limnonectes macrodon, Rana shqiperica, Ranodon sibiricus, Bolitoglossa dofleini, Cynops ensicauda, Echinotriton andersoni, Pachytriton labiatus, Paramesotriton spp., Salamandra algira és Tylototriton spp., amelyek jelenleg nem szerepelnek a 338/97/EK rendelet mellékletében, közösségi behozataluk azonban olyan méreteket ölt, hogy az igazolja a folyamatos megfigyelés szükségességét. Ezért e fajokat indokolt felvenni a 338/97/EK rendelet mellékletének D. mellékletébe.
(5)
A CITES részes felei konferenciájának 2007 júniusában megtartott 14. ülésén új nevezéktani hivatkozásokat fogadtak el az állatok vonatkozásában. Fény derült arra, hogy az Asarcornis scutulata, a Pezoporus occidentalis, a Rheobatrachidae és a Phasianidae család, valamint SCANDENTIA rend tekintetében eltérések vannak a CITES-egyezmény függelékeiben és a nevezéktani hivatkozásokban szereplő tudományos nevek között. Mivel ezek az eltérések a 338/97/EK rendelet mellékletében is szerepelnek, a rendeletet ennek megfelelően módosítani szükséges.
(6)
Tekintetbe véve a módosítások mértékét, az egyértelműség érdekében a 338/97/EK rendelet mellékletét szükséges teljes egészében kicserélni.
(7)
Az e rendeletben előírt intézkedések összhangban vannak a 338/97/EK rendelet 18. cikke alapján létrehozott, a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 338/97/EK rendelet melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. május 14-én.

Labels: 3
20